Source: http://docplayer.hu/10956098-A-szakvelemeny-cime-belsoepiteszeti-terv-felhasznalasa-atdolgozasa.html
Timestamp: 2017-12-16 23:07:13
Document Index: 12676064

Matched Legal Cases: ['bíróság ', 'bíróság ', 'Bíróság ', 'Bíróság ', 'Bíróság ', 'bíróság ']

A szakvélemény címe: Belsőépítészeti terv felhasználása, átdolgozása - PDF
Download "A szakvélemény címe: Belsőépítészeti terv felhasználása, átdolgozása"
1 A Szerzői Jogi Szakértő Testület szakvéleményei A szakvélemény címe: Belsőépítészeti terv felhasználása, átdolgozása Ügyszám: SZJSZT 15/11. A szakvélemény szövege A bíróság által feltett kérdések: I. 8.P /2009/24. sorszám alatti alperesi kérdések M. Kft I. rendű és T. L. II. rendű alperes részéről: I.1. A felperes alkotása a szerzői jogi alkotás szintjét eléri-e, ha feltételezzük, hogy az alperes által rajzolt motívumok, ötletek, rajzok kerültek felhasználásra? Ebben az esetben felfedezhető-e olyan további különbség, amely a felperesi munkát szerzői jogi védelem alá helyezi? I.2. A felperes által készített és a perben becsatolt L. C. belsőépítészeti terv elnevezésű dokumentációja elegendő adatot, információt tartalmaz-e ahhoz, hogy ez alapján a belsőépítészeti tevékenység elvégezhető legyen? I.3. A felperesi tervben látható motívumok egyeznek-e az alperes által beadott rajzokban feltűntetett motívumokkal, és ezek egyértelműen a szecessziós stílus irányzathoz tartozó motívumok-e? I.4. A szakértő a felperes által F/4 alatt becsatolt belsőépítészeti terv minden oldalán feltűntetett rajzot vizsgáljon meg, és hasonlítsa össze a megvalósult tényleges állapottal. A szakértő nyilatkozzon részleteiben, hogy a felperesi rajzban szereplő álmennyezet, galéria, falnézet, a bárpult, fali italszekrény, a pult elölnézete, a kovácsoltvas korlát, falburkolat, a padterv, a csillárterv, a szociális blokkok padlókiosztása, csempekiosztása, a függönyterv, a galériák falnézetei, illetve a székek mennyiben kerültek ténylegesen felhasználásra? II. 8.P /2009/25. kérdések II.1. Állapítsa meg a szakértő, hogy a keresetlevél mellékletét képező F/4. alatti belsőépítészeti terv szerzői jogi védelem alatt álló műnek tekinthető-e vagy sem. II.2. Amennyiben a belsőépítészeti tervek önálló, egyéni, eredeti alkotásnak minősülnek, a szakértő peranyag alapján következtessen arra, hogy a tervek felhasználása valószínűsíthetően megtörtént-e vagy sem a L. K. belsőépítészeti kialakításakor. II.3. Amennyiben a tervek felhasználásának valószínűsége csak részben következtethető, ennek arányát is jelölje meg. II.4. Amennyiben az F/4. alatti tervek felhasználásának valószínűsége nem állapítható meg, a szakértő, figyelemmel az alperes által csatolt iratanyagra (amelyek között a 15. sorszám alatti irat nemcsak a II. rendű alperes vázlatait, hanem egyéb anyagokat is tartalmaz, és a 8. sorszám alatti alperesi irat tartalmazza az építkezéssel kapcsolatos engedélyezett dokumentációkat, illetőleg azok egy részét), állapítsa meg, hogy a belsőépítészeti kialakítás az engedélyezett
2 tervdokumentáció alapján történt meg, vagy pedig a II. rendű alperes előadása szerint az ő általa tervezett részletek alapján. Elöljáróban (Belső)építészeti mű, mint védett tárgy Gyakran merül fel az a kérdés, hogy mit is véd a szerzői jog: a tervet vagy az épületet? Elvi síkon nézve azt mondhatjuk, hogy rossz a kérdés feltevése. A szerzői jog ugyanis mindig az azonosíthatóan kifejtett eredeti gondolatszövedéket védi (Boytha), tehát egy elvont gondolati valóságot ami megvalósulhat többféle formában. Ahogyan az irodalmi mű megjelenhet könyvben, folyóiratban, szöveges fájlban vagy éppen hangfelvételen (hangos könyvben); a zenemű megjelenhet élő elhangzásban, kottában vagy hangfelvételen; úgy az építészet területén a terv és az épület sem lehet más, mint az építészeti mű két megjelenési formája. A védett tárgy tehát a (belső)építészeti alkotás, és annak egyik rögzített formája a terv, a másik pedig a kivitelezett késztermék : épület, berendezés. Természetesen könnyebb ezt a különbséget olyan műveknél értelmezni, amelyek az átlagember gondolataiban is képesek anyagi hordozótól függetlenül reprodukálódni ilyen az imént említett zene és irodalom, de az elv azonos módon értelmezhető az olyan anyaghoz kötött szerzői esetében is, mint a fotóművészeti vagy építészeti alkotások. Ha egy zenemű összes kottáját és felvételét megsemmisítik, azzal nem semmisül meg maga az alkotás mindaddig, amíg legalább egy ember gondolataiban megtalálható. Ugyanez a kijelentés minden, szerzői jog által érintett művészeti ág esetén érvényes, így az építészet és belsőépítészet területén is. Ezt a gondolatot próbálja körülírni az SZJSZT-15/10. sz. szakvéleménye is, amikor úgy fogalmaz: Az építészeti alkotás, mint alkotás fogalma kettős jellegű, beletartozik a terv és a megvalósult épület is. Eltérés a terv és a kivitelezett változat között Az építészet területén, és így a belsőépítészet világában is természetes jelenség, hogy a tervező által elkészített tervektől a megvalósítás során eltérnek. Ezek a változások részben a kivitelezés során kiderülő tények miatti szükségszerű változások ilyen lehet például, amikor egy épület átalakítása, felújítása, berendezése során olyan elfedett elemeket fedeznek fel, amik a tervezés idején még nem voltak ismertek, vagy ha például bizonyos anyag a kivitelezés idején nem kapható. A változások másik része korántsem ilyen ártatlan. Van, amikor a kivitelezés során olcsóbb anyagokat építenek be, esetleg rossz minőségű szakmunkát vesznek igénybe, és olyan is van, amikor a megrendelő menetközben meggondolja magát, és emiatt tér el a tervektől. Rendes körülmények között a tervező munkája ezért nem ér véget a terv elkészítésével, hanem a kivitelezés folyamatába is bevonják, hogy az alkotás lényegét érintő változtatásokat vele is egyeztessék. Mivel (nemcsak az építészet területén) a kivitelezés időszaka folyamatosan magában foglalja a megrendelő és tervező/szerző közötti konfliktus lehetőségét, erre a problémára a szerzői jogi törvény (1999. évi LXXVI tv., Szjt.) rendelkezései is kitérnek. Szjt. 50. Ha a szerző a mű felhasználásához hozzájárult, a felhasználáshoz elengedhetetlen vagy nyilvánvalóan szükséges, a mű lényegét nem érintő változtatásokat köteles végrehajtani. Ha e kötelezettségének nem tesz eleget, vagy nem tud eleget tenni, a felhasználó a változtatásokat hozzájárulása nélkül is végrehajthatja. Az elkészült belsőépítészeti tervek megvalósítása során is ez a rendelkezés irányadó.
3 Az eljáró tanács szakvéleménye Ad. I. I.1. A felperes alkotása a szerzői jogi alkotás szintjét eléri-e, ha feltételezzük, hogy az alperes által rajzolt motívumok, ötletek, rajzok kerültek felhasználásra? Ebben az esetben felfedezhető-e olyan további különbség, amely a felperesi munkát szerzői jogi védelem alá helyezi? A felperes által F/4 alatt benyújtott belsőépítészeti terv a művészettörténetben ismert, szecessziós motívumokra épül fel, a régi korabeli kávéházi térképzéseket, fellelhető mintákat figyelembe véve. A terv ezeket a helyszín adottságaihoz igazítva, azokat egyéni elképzelésekkel kiegészítve egységes eredeti alkotást hoz létre. I.2. A felperes által készített és a perben becsatolt L. C. belsőépítészeti terv elnevezésű dokumentációja elegendő adatot, információt tartalmaz-e ahhoz, hogy ez alapján a belsőépítészeti tevékenység elvégezhető legyen? A felperesi belsőépítészeti terv alapjaiban elegendőt egységes, határozott megoldási javaslatokat tartalmaz a kivitelezéshez. Mint a bevezetőben említettük, a kivitelezés során azonban mindig felmerülnek előre nem látható problémák, amelyek által szükségessé tett változtatások rendes esetben a módosított terveken kerülnek kidolgozásra. I.3. A felperesi tervben látható motívumok egyeznek-e az alperes által beadott rajzokban feltűntetett motívumokkal, és ezek egyértelműen a szecessziós stílus irányzathoz tartozó motívumok-e? A felperesi tervben látható motívumok egyértelműen szecessziós motívumok, melyek az alperesi ötletvázlatokhoz hasonlóak, de a felperesi tervben azok a helyszíni méretekhez igazítottak, méretrendjük, arányaik korrekten kerültek meghatározásra. I.4. A szakértő a felperes által F/4 alatt becsatolt belsőépítészeti terv minden oldalán feltűntetett rajzot vizsgáljon meg, és hasonlítsa össze a megvalósult tényleges állapottal. A szakértő nyilatkozzon részleteiben, hogy a felperesi rajzban szereplő álmennyezet, galéria, falnézet, a bárpult, fali italszekrény, a pult elölnézete, a kovácsoltvas korlát, falburkolat, a padterv, a csillárterv, a szociális blokkok padlókiosztása, csempekiosztása, a függönyterv, a galériák falnézetei, illetve a székek mennyiben kerültek ténylegesen felhasználásra? A Tervlapok szerint: Földszint tervezett állapot baloldali pad tükörképben készült ablakos fallal szembeni pad nem készült el pult más elrendezésű étellift csak baloldalon jobboldali galéria másként lett kialakítva Mennyezetterv terv szerint készült: osztások, lámpahelyek, liliom motívum, kőrbefutó, a szellőzést szolgáló résbefúvók Padló terv a minta az elrendezés, a bordeaur nagymértékben megegyezik, a liliom szirmai a felperesi terven befelé ívelnek, míg a megvalósult padlóburkolaton kifelé.
4 Galéria I. belsőépítészeti terv falburkolat terv szerint, de a kiosztása megváltozott nem készült el az ablakos fallal szembeni falon a két magas falburkolati elem helyette két falfülke Ady relikviák korlát terv szerint a lépcsőt takaró fal másként készült el, felső falburkolati sáv elmaradt más falikarok készültek, más helyre Galéria I. álmennyezetterv nagymértékben megegyező Galéria II. belsőépítészeti terv alaprajzi kialakítása egyáltalán nem így készült, a felhasznált anyagok, motívumok megegyezőek a tervével. falikarok mások lépcsőkorlát motívumrendszere, anyaga megegyező Galéria II. álmennyezetterv alaprajzi kialakítás más, ezért a mennyezet is más, de a motívumok, anyagok megegyeznek a tervvel Falnézet kiterített rajz nyílászárók változtak falburkolat megegyező a tervvel a legapróbb részletekig falikarok másak jelzett anyagok megegyeznek Fali italszekrény felülnézet teljesen más megoldás készült el Fali italszekrény elölnézet teljesen más megoldás készült Pult elől- és felülnézet pulthomlokfelület teljesen a terv szerint készült, különbség a vitrinek és felépítmények elhelyezése motívumok, ornamentikák, L betű azonos a terven szereplőkkel jelzett faanyag megegyező, munkalap és könyöklő más anyaggal készült Asztal kovácsoltvas lábakkal teljesen más készült Falburkolat nem készült el Paraván nem készült el Kovácsoltvas korlátterv a terven szereplő motívumokkal kialakítással készült el.
5 Falburkolat (alcsony) a tervvel megegyező kivitellel készült Beltéri ajtók terv szerint készült, csak a felső párkány nélkül Pad terv tervtől eltérően készült el Csillár, mennyezeti lámpa és falikar terv tervtől eltérően készült el Szociális blokkok terve kialakítása mind alaprajzi elrendezésében, mind anyagok, design tekintetében nem a terv szerint készült Függöny terv tervtől teljes mértékben eltérően készült el Galériák falnézetei korlát terv szerint falburkolat terv szerint felső faborítás ornamentikával terv szerint képek nem terv szerint falikarok nem terv szerint Székek utángyártott Thonett szék, mind a terven, mind a valóságban a terven nem szerepelnek a réz ráhúzott lábazatok Mennyezeti liliom teljesen hasonló a megvalósulttal, a rajztechnikai elemektől függetlenül Ad. II. II.1. Állapítsa meg a szakértő, hogy a keresetlevél mellékletét képező F/4. alatti belsőépítészeti terv szerzői jogi védelem alatt álló műnek tekinthető-e vagy sem. A hivatkozott F/4. alatt benyújtott L. C. belsőépítészeti terv című dokumentáció a szecesszió néhány jellegzetes motívumát, az eredeti fotókat, illetve korabeli egyéb kávézók motívumrendszerét felhasználva, saját, egyedi elképzelésekkel kiegészítve, a helyszíni adottságokat figyelembe véve egységes, egyéni-eredeti, szerzői jogvédelem alatt álló alkotásnak minősül. II.2. Amennyiben a belsőépítészeti tervek önálló, egyéni, eredeti alkotásnak minősülnek, a szakértő peranyag alapján következtessen arra, hogy a tervek felhasználása valószínűsíthetően megtörtént-e vagy sem az L. K. belsőépítészeti kialakításakor. Az eljáró tanács álláspontja szerint nagymértékben valószínűsíthető, hogy a tervek nagyobb része felhasználásra került a kivitelezés során.
6 II.3. Amennyiben a tervek felhasználásának valószínűsége csak részben következtethető, ennek arányát is jelölje meg. Egyértelműen a tervben szereplő módon és anyagokkal kerültek kivitelezésre azok a fontos elemek, amelyek a tér kialakítása szempontjából jelentőséggel bírnak: falburkolatok: alacsony és magas, rátét elemek, rovátkolt minták, ornamentális futó-sorok, pult homlok elemek, korlátok. A mennyezet az eredeti motívum (gipsztagozatok és virágminta) felhasználásával került továbbgondolásra, kivitele a légbefúvó és elszívók elhelyezésével is a tervet követi. A padlóburkolat kialakítása, a virágmotívum ugyancsak a tervek szerint készült, még ha a szirmok enyhén más hajlásúak is. Vannak emellett világos eltérések is: egyáltalán nem a terv szerint készült a függönyözés és a lámpák kialakítása, az asztalok lábszerkezete és a pad kivitele. Ugyancsak nem a benyújtott tervanyag alapján készült a galéria II. kialakítása. Megítélésünk szerint egyértelműen megállapítható, hogy a kivitelezés során felhasználták a felperesi tervet, de azt átdolgozták. Az átvétel mértéke véleményünk szerint 60 %-ban állapítható meg. A módosítások egyértelműen túlmutatnak az Szjt. 50. szerinti, mű lényegét nem érintő változásokon, ezért a felperesi mű megvalósításán (Szjt többszörözés ) túl megtörtént annak átdolgozása is. (Szjt. 19. ). Budapest, szeptember 30. Dr. Vékás Gusztáv a tanács elnöke dr. Tóth Péter Benjamin a tanács előadó tagja O. Ecker Judit a tanács szavazó tagja
munkaközi belsőépítészeti vázlatterv készítették: Göbölyös Kristóf, Bakó Attila, Cseh Kálmán, Csóka Bálint, Kovács Dénes 2010.06.01.
munkaközi belsőépítészeti vázlatterv készítették: Göbölyös Kristóf, Bakó Attila, Cseh Kálmán, Csóka Bálint, Kovács Dénes 2010.06.01. 2 rézlemezből készített áttört álmennyet: - anyaghasználatban kapcsolódik
ILLIUM DESIGN kreatív belsőépítészeti kivitelezés. referencia könyv
ILLIUM DESIGN kreatív belsőépítészeti kivitelezés referencia könyv 2012 2013 magánlakás 01 részleges átalakítás lakberendező Müller Mónika_Müller Mónika Enteriör lakberendező Müller Mónika_Müller Mónika
A Szerzői Jogi Szakértő Testület szakvéleményei Embléma és logó szerzői jogi védelme és felhasználása Ügyszám: SZJSZT 7/2004 A bíróság által feltett kérdések: A Bíróság kirendeli a Szerzői Jogi Szakértő
SZJSZT-14/2013. A törvényszék megkeresése
Válogatás a szerzői Jogi Szakértő Testület Szakvéleményeiből Forgóváz minősítése SZJSZT-14/2013 A törvényszék megkeresése A törvényszék 2013. április 30. napján kelt végzése értelmében felkérte a Szerzői
Belsőépítészeti tervdokumentáció. A tiszadobi Andrássy-kastély és kapcsolódó területeinek kulturális és turisztikai hasznosítása
i tervdokumentáció Helyiségek 1, 2,82 Pm.:0,72 3,02 2,83 Pm.:0,54 BE40 terv szerinti ES06 jelű karnis 006 IFJ. ANDRÁSSY GYULA HÁLÓJA 49,76 m 2 020 019 7,08 m 2 3,82 m 2 2,16 015 6,96 m 2 EB17 1,43 2,70
A Szerzői Jogi Szakértő Testület szakvéleményei Térfigyelő kamerarendszerrel kapcsolatos szerzői jogi kérdések Ügyszám: SZJSZT 29/2003 A megbízó által feltett kérdések: 1. A Szerzői Jogi Szakértő Testülethez
A Szerzői Jogi Szakértő Testület szakvéleményei Számítógépi programalkotás jogi védelme Ügyszám: SZJSZT 27/07/1. A Fővárosi Bíróság által feltett kérdés: A) A Fővárosi Bíróság 2007. július 3-i, 8.P.27.820/2004/50
A Szerzői Jogi Szakértő Testület szakvéleményei Szakfordítás szerzői jogi védelme Ügyszám: SZJSZT 22/2004 A bíróság által feltett kérdések: 1. A becsatolt reklám, illetve szakmai ismertető beadványok fordítása,